26/05/2011 | Administración LocalMunicipal
A Laracha
Bases para a pre-selección dun/ha orientador/a laboral para a realización de actividades de información, orientación e busca de emprego

O obxecto desta convocatoria é a contratación laboral temporal, baixo a modalidade de contrato por obra ou servizo determinado a xornada completa, dun/ha orientador/a laboral, para a realización de acciones de información, orientación e busca de emprego articuladas en itinerarios personalizados de inserción profesional e dirixidas a mellorar as posibilidades de ocupación dos demandantes de emprego inscritos no Servizo Público de Emprego de Galicia. As tarefas do/a orientador/a laboral serán as de facer entrevistas personalizadas en profundidade para coñece-lo perfil profesional-ocupacional do usuario citado polo Servizo Público de Emprego. Realizar un itinerario de inserción laboral, analizando as súas capacidades e crear o seu itinerario profesional, con accións formativas concretas. Tamén facilitarlle ao usuario a información profesional dentro do espacio territorial da súa busca de emprego. Serán requisitos mínimos dos aspirantes a esta contratación: 1.- Ter a nacionalidade española, ou ser nacional doutros Estados, conforme aos artigos 56 e 57 do Estatuto Básico do Empregado Público.2.- Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico. (poderá ser presentado co resto da documentación no momento de presentación de instancia ou ao remate do proceso). 3.- Ter cumpridos os 16 años de idade e non exceder, no seu caso da idade máxima de xubilación forzosa. (Requisito que deberá acreditarse coa presentación de copia cotexada do Documento Nacional de Identidade). 4.- Non haber sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme.5.- Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas. Será requisito específico desta convocatoria estar en posesión dalgunha titulación universitaria media ou superior, sendo preferente as seguintes: Psicoloxía, Pedagoxía, Psicopedagoxía, Socioloxía, Educación Social, Traballo Social, Graduado Social ou Relacións laborais. O contrato de traballo de obra ou servizo determinado será a tempo completo, rematando o día 31 de xaneiro do 2012. A xornada laboral será completa, de luns a venres, sendo posible algunha variación, sempre que así o acorde o/a responsable do servizo, coa autorización do alcalde-presidente. Segundo a providencia de alcaldía de inicio de expediente a retribución salarial, tendo en conta o Real Decreto- lei 8/2010, de 20 de maio, polo que se adoptan medidas extraordinarias para a redución do déficit público e a Lei de Orzamentos Xerais do Estado para o ano 2011, mantense a mesma retribución establecida na convocatoria 2010/2011. A selección dos candidatos realizarase de conformidade có previsto nas presentes bases polo sistema de concurso de méritos, debendo os aspirantes acadar unha puntuación mínima de 5 punto, en caso de non acadar dita puntuación quedarán excluídos do proceso. Para a preselección dos aspirantes, se terá en conta o mesmo baremo (artigo 11.1 da Orde de 31 de decembro de 2009 DOG 21/01/2010), que posteriormente a Consellería terá en conta para a súa selección definitiva. Méritos: * titulación académica (máximo 2,5 ptos.) Titulacións preferentes: - Psicoloxía, Pedagoxía, Psicopedagoxía, Socioloxía: 2,5 puntos - Educación Social, Traballo Social, Relacións laborais/Graduado social: 2 puntos - Outra titulación media: 1 punto - Outra titulación superior: 1,5 puntos * Formación complementaria (máximo 2 puntos) Másters, cursos en materias relacionadas coa ocupación: 0,1 puntos por cada 30 horas formativas. * Experiencia profesional (máximo 5 puntos) Por cada mes realizando tarefas directamente relacionadas có posto ofertado: orientación laboral/profesional, titorías laborais con persoas adultas, inserción laboral, etc.: 0,4 puntos/mes Por cada mes realizando tarefas técnicas indirectamente relacionadas có posto ofertado (máximo 2 puntos nesta epígrafe): 0,1 puntos/mes * Outros méritos (máximo 0,5 puntos) Celga 3 ou equivalente debidamente homologado: 0,15 puntos Celga 4 ou equivalente debidamente homologado: 0,25 puntos Coñecementos de informática: 0,25 puntos No caso de que o candidato/a posúa os títulos Celga 3 e Celga 4, só se valorará o Celga 4. A experiencia profesional deberase acreditar a través de certificación oficial de vida laboral actualizada e a copia do contrato, e IAE (alta e actualización) no caso de traballadores autónomos. Cando se trate de colaboracións, bolsas, titorías, docencia, educación social ou servizos sociais, estes deberanse acreditar mediante certificación de organismos oficiais. Toda a documentación acreditativa dos requisitos e dos méritos se presentará mediante orixinal, acreditación notarial, copia cotexada polo Concello da Laracha ou AAPP onde se presente a documentación. Realizarase a entrevista persoal curricular (artigo 61 do Estatuto Básico do Empregado Público, Lei 7/2007 de 12 de abril) so no caso de que sexa necesario facer o desempate ou as puntuacións acadadas polos aspirantes nas fases de concurso sexan tan próximas que a entrevista permita determinar ao candidato mais axeitado. A entrevista versará sobre as tarefas e os cometidos dun/ha orientador/a laboral. Rematado o prazo de presentación de solicitudes, o Sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Realizada a cualificación dos méritos, o Tribunal publicará no taboleiro a relación de aspirantes coas puntuacións obtidas, fixando o lugar, a data e a hora do comezo da entrevista se fose preciso. Os aspirantes serán convocados para a entrevista nun único chamamento, sendo excluídos/as os que non comparecesen, salvo nos casos debidamente xustificados e apreciados discrecionalmente polo tribunal. A actuación dos aspirantes na fase de entrevista que non poderá realizarse conxuntamente realizarase por orde alfabética segundo a primeira letra do seu apelido, comezando pola letra “L” segundo Resolución do 1 de febreiro de 2010, pola que se fai público o resultado do sorteo ao cal se refire o art.9 do Regulamento de selección de persoal da Administración da Comunidade Autónoma de Galicia, de 20 de marzo de 1991. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. A cualificación da entrevista, así como do resultado dos méritos alegados farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas na fase de concurso e na fase de entrevista. Rematada a cualificación dos aspirantes, o Tribunal publicará o nome dos/as aspirantes aprobados coa súa puntuación, realizando a proposta de preselección do aspirante que acadou a maior puntuación. As instancias solicitando participar no proceso selectivo dirixiranse ao Daniel Santos Salinero Cabillas, e se presentarán no Rexistro Xeral do Concello no prazo de 10 días naturais contados a partir do día seguinte á publicación do anuncio da convocatoria no Boletín Oficial da Provincia. Tamén poderán remitirse na forma prevista no artigo 38 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. De conformidade co artigo 59.5 b) da Lei 30/1992 de 26 de novembro, de Réxime xurídico das Administracións Públicas e de Procedemento Administrativo Común, fíxase como medio de comunicación dos actos integrantes deste procedemento selectivo a exposición no taboleiro de edictos do Concello. As persoas con discapacidade deberán facelo constar na solicitude, indicando se precisan adaptación para realizar as probas.1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por Lei 7/2007 de 12 de abril, Estatuto Básico do Empregado Público, estará integrado polos seguintes membros: Presidente: Un funcionario de Administración Local do grupo A, subgrupo A2 ou persoal laboral do grupo I ou II. Secretario: Un funcionario de Administración Local do grupo A, subgrupo A2 ou persoal laboral do grupo I ou II. Vocais: Tres funcionarios de Administración Local do grupo A, subgrupo A2 ou persoal laboral do grupo I ou II. Os vocais deberán ter titulación igual ou superior á esixida para o acceso á praza convocada.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o/a presidente/a e o secretario/a ou persoas en quen deleguen. De tódalas reunións que faga o tribunal o/a secretario/a redactará acta. 3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O tribunal non poderá aprobar nin declarar que superou o proceso selectivo un número superior de aspirantes ao de postos de traballo convocadas, aínda que có resto de solicitantes non seleccionados se establecerá un orden para cubrir as posibles vacantes que puideran producirse, so válido para a presente convocatoria.6.- O alcalde, vista a proposta de preselección do tribunal, procederá á remitir á Dirección Xeral de Formación e Colocación ou á xefatura territorial competente, o currículo da persoa preseleccionada polo tribunal. Os técnicos da Consellería de Traballo e Benestar avaliarán o currículo presentado e asinarán no seu caso xunto co alcalde a acta de selección do persoal. Procedendo o Concello á contratación laboral. Recibida a acta de selección asinada polo concello e pola Consellería se elevará á Alcaldía - Presidencia, para a resolución do expediente de contratación, mediante decreto, que será publicado taboleiro de edictos do Concello. O contrato formalizarase có/a aspirante seleccionado/a. No non previsto nestas bases se acudirá ao disposto na lexislación laboral vixente que resulte de aplicación e, especialmente, no disposto no Estatuto Básico do Empregado Público no que sexa de aplicación ao persoal laboral, no Decreto Lexislativo 1/2008 polo que se aproba o texto refundido da Lei da Función Pública, no Estatuto dos Traballadores RDL 1/95 de 24 de marzo, no disposto no Real Decreto 2720/1998, do 18 de decembro, e demais lexislación en materia laboral. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común e na Lei 29/98 de 13 de Xullo, Reguladora da Xurisdición Contenciosa Administrativa. A Laracha, 18 de maio de 2011 O Alcalde José Manuel López Varela A Laracha, _____ de ___________________ de ________ Sr. Alcalde do Concello da Laracha Firma do interesado